UNIVERZITET U SARAJEVU

ELEKTROTEHNIČKI FAKULTET

Na osnovu člana 136. Zakona o visokom obrazovanju (“Službene novine Kantona Sarajevo”, br. 33/17, 35/20, 40/20, i 39/21), člana 20a. Zakona o radu (“Službene novine Federacije BiH”, br. 26/16 i 89/18), čl. 3. stav (1), 6, 7, 9, 12 stav (3) i 19. Uredbe o postupku prijema u radni odnos u javnom sektoru na teritoriji Kantona Sarajevo (“Službene novine Kantona Sarajevo”, broj: 19/21), čl. 13. i 18. Jedinstvenog pravilnika o radu Univerziteta u Sarajevu, Odluke Vlade Kantona Sarajevo o davanju saglasnosti za popunjavanje radnih mjesta na organizacionim jedinicama Univerziteta u Sarajevu (broj: 02-04-42671-17/21 od 26.11.2021. godine) i Odluke o potrebi zapošljavanja i prijema radnika u radni odnos (broj: 02-6296/21 od 07.12.2021. godine), Univerzitet u Sarajevu – Elektrotehnički fakultet, raspisuje

**JAVNI OGLAS**

**Za prijem u radni odnos**

**Osnovni podaci o poslodavcu:**

Naziv: Univerzitet u Sarajevu – Elektrotehnički fakultet

Sjedište: Zmaja od Bosne bb ( Kampus Univerziteta u Sarajevu), 71000 Srajevo

Internet adresa poslodavca: [www.etf.unsa.ba](http://www.etf.unsa.ba)

**Naziv radnog mjesta:**

1. **ŠEF SLUŽBE ZA RAČUNOVODSTVO I FINANSIJE**, jedan izvršilac na neodređeno vrijeme.

**Opis poslova:**

Šef službe za računovodstvo i finansije obavlja sljedeće poslove:

* organizuje proces rada službe,
* obavlja finansijsko-računovodstvene poslove,
* koordinira rad naplate prihoda, vodi finansijsko knjigovodstvo i bilansiranje,
* primjenjuje kontni plan i jedinstvene budžetske klasifikacije,
* izrađuje prijedloge finansijskog plana za potrebe Fakulteta kao i mjesečne, kvartalne, periodične i godišnje finansijsko-računovodstvene izvještaje i završni račun,
* vrši praćenje izvršavanja finansijskih planova, vrši izvještavanje iz djelokruga rada,
* organizira zakonito obavljanje materijalno-finansijskog poslovanja i odgovora za zakonitost primjene propisa iz domena finansijskog poslovanja,
* vodi knjigu ulaznih i izlaznih faktura,
* priprema prijedloge odluka iz domena finansijskog poslovanja za namjensko korištenje sredstava po svim osnovama u skladu sa usvojenim finansijskim planovima,
* priprema prijedloge redovnih finansijskih izvještaja i posebnih izvještaja po zahtjevu dekana i prodekana za opšte i finansijske poslove,
* prati i vodi analitičku evidenciju finansijsko-materijalnog stanja i kontroliše materijalnu i formalnu ispravnost dokumentacije iz obalsti finansijskog poslovanja Fakulteta i dostavlja ih na popis ovlaštenim licima,
* prati priliv, uplatu i raspodjelu sredstava u postupku sticanja naučnog stepena magistra i doktora nauka, prvog, drugog i trećeg ciklusa studija,
* prati i primjenjuje zakonske propise iz domena računvodstva,
* stara se i odlaže za čuvanje sve knjigovodstveno-računovodstvene dokumente i poslovne knjige u skladu sa zakonskim propisima,
* odgovara za zakonito, blagovremeno, stručno i racionalno obavljanje finansijsko-računovodstvenih poslova,
* vrši zakonsku i računsku kontrolu kao i čuvanje i distribuciju finansijsko-računovodstvene dokumentacije, a posebno one koja se odnosi na obračun plaća, naknada i evidencije osnovnih sredstava,
* vrši analizu, planiranje i izvještavanje o svim finansijskim tokovima Fakulteta,
* obavlja i druge poslove.

**Potrebni uvjeti**: Pored općih uvjeta utvrđenih Zakonom o radu (“Službene novine Federacije BiH”, br. 26/16 i 89/18), kandidat treba ispunjavati i posebne uvjete za radno mjesto:VSS/240-300 ECTS bodova, završen Ekonomski fakultet, položen ispit za certificiranog računovođu, radno iskustvo u trajanju od pet godina na istim ili sličnim poslovima, poznavanje rada na računaru i poznavanje engleskog jezika.

**Mjesto obavljanaja rada:** Univerzitet u Sarajevu – Elektrotehnički fakultet, ulica Zmaja od Bosne bb ( Kampus Univerziteta u Sarajevu), 71000 Sarajevo.

**Iznos osnovne plaće:** U skladu sa Kolektivnim ugovorom za djelatnost visokog obrazovanja i nauke na Univerzitetu u Sarajevu – 1.449,00 KM.

**Radno vrijeme:** 40 sati sedmično (puno radno vrijeme).

**Probni rad:** šest mjeseci.

**Obavezna dokumentacija koju dostavljaju kandidati za prijavu na javni oglas je:**

* Svojeručno potpisana prijava na javni oglas sa kontakt podacima ( adresa, broj kontakt telefona i e-mail adresa ), sa tačnom naznakom pozicije (radnog mjesta) na koju se prijavljuje, te navedenom listom dokumentacije koju kandidat prilaže uz prijavu,
* Biografija (CV),
* Uvjerenje o državljanstvu,
* Izvod iz matične knjige rođenih,
* Diploma o završenom obrazovanju,
* Dokaz o položenom ispitu za certificiranog računovođu,
* Dokaz o radnom iskustvu na istim ili sličnim poslovima (potvrda poslodavca kod kojeg je kandidat radio ili radi, sa obaveznom naznakom o stručnoj spremi sa kojom je obavljao navedene poslove),
* Uvjerenje o radnom stažu izdato od Federalnog zavoda za penzijsko i invalidsko osiguranje/Porezne uprave o radnom stažu,
* Dokaz o poznavanju rada na računaru,
* Dokaz o poznavanju engleskog jezika,
* Prijava prebivališta/boravišta u Kantonu Sarajevo, ne starija od tri mjeseca od dana izdavanja od nadležnog organa (dostavlja lice koje ostvaruje prednost prilikom zapošljavanja u skladu sa posebnim zakonom – detalji navedeni pod “Napomena”),
* Potvrda, uvjerenje ili drugi dokument o ispunjavanju uvjeta za ostvarivanje prava prioriteta u zapošljavanju (dostavlja lice koje ostvaruje prednost prilikom zapošljavanja u skladu sa posebnim zakonom – detalji navedeni pod “Napomena”),
* Potvrda o nezaposlenosti Službe za zapošljavanje Kantona Sarajevo (dostavlja lice koje ostvaruje prednost prilikom zapošljavanja u skladu sa posebnim zakonom – detalji navedeni pod “Napomena”).

Navedena obavezna dokumentacija se dostavlja u originalu ili ovjerenoj fotokopiji.

**NAPOMENA:**

* Na prijavi je obavezno naznačiti adresu i kontakt telefon (poželjno i e-mail adresu).

O datumu, vremenu i mjestu provođenja pismenog i usmenog ispita kandidati će biti obaviješteni pismeno, usmeno, elektronskim putem ili putem Internet stranice Univerziteta u Sarajevu – Elektrotehničkog fakulteta ( [www.etf.unsa.ba](http://www.etf.unsa.ba)), u izborniku/odjeljku “Obavještenja”, nakon zatvaranja javnog oglasa. U skladu sa Zakonom o zaštiti ličnih podataka (“Službeni glasnik BiH”, br. 49/06, 76/11, 89/11), imena kandidata se ne objavljuju.

O rezultatima javnog oglasa svi prijavljeni kandidati bit će pismeno obaviješteni u roku od pet dana od dana donošenja odluke o prijemu u radni odnos.

* Nepotpune (prijave bez adrese i kontakt telefona), neblagovremene i neuredne prjave (prijave koje sadrže neovjerene fotokopije tražene dokumentacije), kao i prijave kandidata koji ne ispunjavaju uvjete javnog oglasa neće se uzeti u razmatranje.
* Sa kandidatima kojima prijava bude potpuna i blagovremena provest će se postupak izbora, koji se zasniva na razmatranju dostavljene dokumentacije, provedenog pismenog i usmenog ispita.
* Ako kandidat ne pristupi polaganju pismenog ili usmenog ispita smatrat će se da je odustao od dalje procedure.
* Prilikom zapošljavanja prednost imaju lica utvrđena članom 23. Zakona o dopunskim pravima boraca-branitelja BiH (“Službene novine Kantona Srajevo”, br. 45/12, 26/14, 46/17, 18/19 i 20/20), odnosno Uredbom o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo (“Službene novine Kantona Sarajevo”, broj: 37/20), koju dokazuju odgovarajućim dokumentima (potvrda, rješenje, uvjerenje i slično) koje prilažu prilikom prijave na javni oglas, pozivajući se na poseban zakon po kojem imaju prednost.
* Kandidat koji bude izabran, dužan je dostaviti uvjerenje o zdravstvenoj sposobnosti i uvjerenje da se protiv istog ne vodi krivični postupak.

\***Popis dokumentacije kojom se dokazuje status korisnika prema Uredbi o jednistvenim kriterijima i pravilima za zapošljavanje branilaca i članova njihovih porodica u institucijama Kantona Srajevo, Gradu Sarajevo i općinama u Kantonu Sarajevo.**

|  |  |  |  |
| --- | --- | --- | --- |
| **Redni broj:** | **Pripadnost branilačkoj kategoriji** | **Naziv dokaza - dokumenta** | **Organ koji ga izdaje** |
| 1. | Član porodice šehida/poginulog, umrlog, i nestalog branioca. | -Uvjerenje o statusu djeteta šehida-poginulog, , umrlog i nestalog branioca-Rješenje o priznatom pravu na porodičnu invalidninu za suprugu šehida-poginulog, umrlog i nestalog branioca i-Uvjerenje o učesću u Oružanim snagama za šehida-pognulog, umrlog i nestalog branioca. | Općinska služba za boračko-invalidsku zaštituGrupa za pitanja evidencija iz oblasti vojne obaveze prema mjestu prebavilišta |
| 2. | Ratni vojni invalid | Rješenje o priznatom svojstvu ratnog vojnog invalida | Općinska služba za boračko-invalidsku zaštitu |
| 3. | Dobitnik ratnog priznanja i odlikovanja | Rješenje o priznatom pravu na mjesečno novčano primanje dobitniku priznanja | Općinska služba za boračko-invalidsku zaštitu |
| 4. | Demobilizirani branioci | Uvjerenje o ućešću u Oružanim snagama | Grupa za pitanja evidencija iz oblasti vojne obaveze prema mjestu prebivališta |
| 5. | Dijete:a) ratnog vojnog invalidab) dobitnika ratnog priznanja i odlikovanjac) demobilizirani branioca | Uvjerenje o statusu djeteta ratnog vojnog invalida Rješenje o priznatom pravu na:a) invalidninub) mjesečni novčani dodatakc) uvjerenje o ućešću u Oružanim snagama | a) i b) Općinska služba za boračko-invalidsku zaštituc) Grupa za pitanja evidencija iz oblasti vojne obaveze prema mjestu prebivališta |

**OBAVJEŠTENJE ZA KANDIDATE:**

Pitanja/odlasti za pismeni i usmeni ispit, lista propisa i literature iz oblasti iz koje će se polagati pismeni i usmeni ispit, mogu se preuzeti u prostorijama Potrirnice (prizemlje) Univerziteta u Sarajevu – Elektrotehničkog fakulteta, Zmaja od Bosne bb ( Kampus Univerziteta u Sarajevu), odnosno na internet stranici Univerziteta u Sarajevu – Elektrotehničkog fakulteta ([www.etf.unsa.ba](http://www.etf.unsa.ba)) u izborniku/odjeljku “Obavještenja”.

Prijave sa dokazima o ispunjavanju uvjeta predviđenih javnim oglasom dostavljaju se neposredno u Dekanat Univerziteta u Sarajevu – Elektrotehničkog fakulteta u period od 08:00 do 15:30 sati (kancelarija 1-26) ili putem pošte (preporučeno), u zatvorenoj koverti sa naznakom “NE OTVARAJ - PRIJAVA NA JAVNI OGLAS” i nazivom radnog mjesta na koje se kandidat prijavljuje, na adresu: *Univerzitet u Sarajevu - Elektrotehnički fakultet, Zmaja od Bosne bb (Kampus Univerziteta u Sarajevu) 71000 Sarajevo.*

Javni oglas ostaje otvoren 10 dana od dana objave u dnevnim novinama, te na internet stranicama: Univerziteta u Sarajevu, Univerziteta u Sarajevu-Elektrotehničkog fakulteta i Službe za zapošljavanje Kantona Sarajevo.

Dodatna obavještenja o javnom oglasu mogu se dobiti na telefon 033 250 705.